
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	


РЕШЕНИЕ № ПН 147 - ОС/2026 г.
за преценяване на вероятната степен на значително отрицателно въздействие
На основание чл. 31, ал.7 от Закона за биологичното разнообразие (ЗБР), чл. 18, ал. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) (обн., ДВ, бр. 73/11.09.2007 г., с вс. изм. и доп.), във връзка с чл. 6а, т.2 от същата и внесено уведомление и допълнителна информация с вх. №АО-4452/20.08.2026 год. и вх. №АО-4452-3/15.09.2026 год. на РИОСВ-Плевен


Р Е Ш И Х:


Съгласувам Горскостопанска програма за ПИ №55587.69.26, землище с. Патрешко, общ. Троян, обл. Ловеч, попадащ в подотдели 299 ”з4” и 299 ”н4”, съгласно инвентаризацията на СЗДП ТП Държавно горско стопанство – Троян, 2017 г., която няма вероятност да окаже значително отрицателно въздействие върху местообитания на видове птици, предмет на опазване в защитена зона BG0002111 “Велчево”, за опазване на дивите птици.
Местоположение: 
ПИ №55587.69.26, землище с. Патрешко, общ. Троян, обл. Ловеч, местност „КОПАКЪТ“ е с площ 21996 кв. м, трайно предназначение на територията: „Горска“ и начин на трайно ползване: „Широколистна гора“, съгласно Скица №15-1140627-03.08.2026 г. на АГКК.
Възложител: Н И В, ГР. ТРОЯН,  ОБЩИНА ЛОВЕЧ, ОБЛАСТ ЛОВЕЧ
Обща информация за Горскостопанската програма:
Горскостопанската програма предвижда в ПИ №55587.69.26: 
· за частта от имота, попадаща в подотдел 299 ”з4”, провеждане на постепенно-котловинна сеч, с интензивност 30%, в насаждение със състав: цр6, бл2, здб1, бб1, бк, гбр; произход: изд./-/-/кул.; възраст: 60 год.; пълнота: 0.8; ср. височина: 18/18/18/20 м; ср. диаметър: 30/26/26/26 см; бонитет: 2/2/2/2;
· за частта от имота, попадаща в подотдел 299 ”н4”, провеждане на групово-постепенна сеч, с интензивност 25%, в насаждение със състав: бк9, цр1, гбр, здб; произход: сем.; възраст: 170 год.; пълнота: 0.6; ср. височина: 24/24 м; ср. диаметър: 46/42 см; бонитет: 2/2; бк10; произход: сем.; възраст: 10 год.; пълнота: 0.3; ср. височина: 0.2-0.5.
Няма да се прекарват нови пътища и просеки.
1. Така описаната Горскостопанска програма не може да бъде отнесена към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същата не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретната Горскостопанска програма не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО).
Горскостопанската програма попада в обхвата на чл. 2, ал. 2 от Наредбата за ОС. С писмо изх. №АО-4452-1/31.08.2026 год. на РИОСВ – Плевен възложителят е уведомен, че предвид местоположението и характера на предвидените с Горскостопанската програма дейности, компетентният орган е преценил, че е необходимо провеждане на процедура по реда на глава втора от Наредбата за ОС.
2. Горскостопанската програма не попада в границите на защитена територия по смисъла на Закона за защитените територии (ЗЗТ).
3. Горскостопанската програма попада в границите на защитена зона (ЗЗ) от мрежата „Натура 2000“, а именно:
- BG0002111 “Велчево”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-773/28.10.2008 г. на МОСВ (обн. ДВ бр.103/02.12.2008 г.).
4. Реализацията на Горскостопанската програма е допустима спрямо режима на ЗЗ, определен със заповедта за обявяването й.

5. Съгласуването на Горскостопанската програма се основава на следните 


МОТИВИ:


5.1. Не се очаква реализацията на Горскостопанската програма да доведе до значително увреждане на местообитания за размножаване, укрития и хранене на видове птици Сив кълвач (Picus canus) и Среден пъстър кълвач (Dendrocopos medius), предмет на опазване в ЗЗ BG0002111 “Велчево”, поради характера и продължителността на предвидените сечи.
5.2. Не се очаква реализацията на Горскостопанската програма да доведе до фрагментация на местообитания или популации на видове птици, предмет на опазване в ЗЗ BG0002111 “Велчево”, поради характера и продължителността на предвидените сечи.
5.3. Не се очаква значително кумулативно въздействие по отношение на предмета и целите на опазване на ЗЗ BG0002111 “Велчево”, спрямо одобрените до момента планове и програми в нея.
5.4. Не се очаква генериране на шум и емисии във вид и количества, които да окажат значително безпокойство на видовете птици, предмет на опазване в ЗЗ BG0002111 “Велчево”.

6. С цел минимизиране на въздействията върху предмета и целите на опазване на защитените зони, реализацията на дейностите, заложени в Горскостопанската програма, се съгласува при спазване на следните



УСЛОВИЯ:



6.1. Да не се превишава ползването, предвидено в Горскостопанската програма.
6.2. Извозването на добитата дървесина да става само по съществуващите пътища, като не се допуска преминаване на техническите средства за добив, извозване и превозване през ливади и пасища.
6.3. Да се оставят единични хралупести дървета при наличие на такива, като подходящи местообитания за птици.
6.4. Да се запознаят с условията в настоящето решение издаващият позволително за сеч, лицето, което ще извърши маркирането, извършителят на сечта.

При всички случаи на промяна в данните, посочени в уведомлението по чл. 10 от Наредбата за ОС, или на някои от обстоятелствата, при които е издадено решението, възложителят, съответно новият възложител, е длъжен да уведоми компетентния орган за промените в 14-дневен срок от настъпването им.
Съгласно разпоредбата на чл. 31, ал. 24 от ЗБР, решението губи правно действие, ако в срок от 5 години от датата на издаването му не са започнали действия по осъществяване на проекта.
При констатиране на неизпълнение на условията, посочени в настоящото решение, виновните лица носят административнонаказателна отговорност по чл. 128 б от ЗБР.
Решението може да бъде обжалвано в 14-дневен срок от съобщаването му пред Министъра на околната среда и водите или пред Административен съд гр. Ловеч по реда на Административнопроцесуалния кодекс.

